อายุยังไม่ถึง20สามารถคุมกำเนิดในรูปแบบใด ละวางฉีดยาคุมกับฝังยาคุม? แล้วสองวิธีนี้ให้ผลที่ดีกว่าหรือแตกต่างกว่าอย่างไรคะ
สวัสดีค่ะ ยาฝังคุมกำเนิด มีทั้งชนิดที่คุมได้ 3 ปีและ 5 ปี ซึ่งถือเป็นการคุมกำเนิดในระยะยาว ดังนั้น หากไม่ต้องการที่จะตั้งครรภ์ในช่วงระยะเวลา 3-5 ปี อาจเลือกคุมกำเนิดด้วยวิธีนี้ ซึ่งถือว่ามีประสิทธิภาพดีมาก โดยสามารถช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% นอกจากนี้ ยังไม่ต้องเสียเวลาในการไปหาเพื่อฉีดยาตามกำหนดนัดส่วนยาฉีดคุมกำเนิด มีทั้งชนิดที่คุมได้ 1 เดือนและ 3 เดือน ซึ่งถือว่ามีประสิทธิภาพดีมากเช่นกัน หากไปฉีดตามกำหนดนัด โดยสามารถช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.2%สำหรับยาฉีดชนิดที่ฉีดทุก 1 เดือน เป็นยาฉีดชนิดฮอร์โมนชนิดฮอร์โมนรวม ซึ่งจะคล้ายกับยาเม็ดคุมกำเนิด โดยจะทำให้มีประจำเดือนมาทุกเดือน และหากต้องการที่จะตั้งครรภ์ เมื่อหยุดฉีดยา ก็สามารถตั้งครรภ์ได้ในเวลาไม่นานส่วนยาฉีดชนิดที่ฉีดทุก 3 เดือน เป็นยาฉีดชนิดฮอร์โมนชนิดฮอร์โมนเดี่ยว มักจะทำให้มีเลือดออกกะปริดกะปรอยในช่วงแรก หลังจากนั้น ประจำเดือนมักจะขาดหายไป และหากต้องการที่จะตั้งครรภ์ เมื่อหยุดฉีดยา อาจต้องรอเวลาเป็นเดือนหรือหลายเดือน จึงจะตั้งครรภ์ได้ดังนั้น หากไม่ต้องการที่จะตั้งครรภ์ในช่วง 3-5 ปีหลังจากนี้ ก็อาจเลือกวิธีฝังยาคุมกำเนิด แต่หากวางแผนว่าอยากจะมีลูกในช่วงเวลาไม่เกิน 3 ปี ก็ควรเลือกวิธีฉีดยาคุมกำเนิดแต่ไม่ว่าจะเลือกวิธีคุมกำเนิดแบบใด ต้องไม่มีข้อห้ามในการใช้ยาฮอร์โมน ซึ่งโดยรวม ได้แก่มี ประจำเดือนผิดปกติหรือเลือดออกผิดปกติอยู่ก่อน มีโรคการแข็งตัวของเลือดผิดปกติ มีภาวะหลอดเลือดมีลิ่มเลือด เป็นโรคตับเรื้อรัง เป็นหรือเคยเป็นมะเร็งเต้านม มะเร็งรังไข่ มีความดันโลหิตสูงที่ควบคุมไม่ได้ มีอาการปวดศีรษะไมเกรนรุนแรง โรคกระดูกพรุน เป็นต้น